Diari Oficial de la Generalitat Valenciana


Sumari del DOGV 9903, del 29-07-2024 (2024/7806)

EXTRACTE de la Resolució de 17 de juliol de 2024, de la Vicepresidencia i Conselleria de Servicis Socials, Igualtat i Vivenda per la qual es convoquen per a l’exercici 2024 les subvencions per al finançament de projectes en matèria d’inclusió i desenvolupament comunitari.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9903

Data del DOGV
:   29-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/7806

CVE
:   PRNG-N-1138-0648

Data del document
:   17-07-2024

Organisme emissor
:   Vicepresidència i Conselleria de Servicis Socials, Igualtat i Vivenda

Tipus de document
:   Extracte

Anàlisi jurídica

 Descriptors 

:   * ajuda pública
    * assistència social
    * ajuda social
    * desenvolupament social

BDNS(Identif.): 777325

De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/777325)

*Primer. Beneficiàries*

Entitats privades sense ànim de lucre que realitzen actuacions d’inclusió social de les persones o unitats de convivència que es troben en situació de vulnerabilitat. Queden exclosos de la present convocatòria els projectes següents:

a) Projectes dirigits als col·lectius de població gitana, població migrant, persones amb discapacitat, majors, xiquets, xiquetes i adolescents i tots aquells projectes que financen actuacions dirigides a col·lectius que tinguen línies específiques de subvenció en la Vicepresidència i Conselleria de Servicis Socials, Igualtat i Vivenda (anteriorment Conselleria d’Igualtat i Polítiques Inclusives)

b) Aquells projectes finançats sota la convocatòria de la Vicepresidència i Conselleria de Servicis Socials, Igualtat i Vivenda, per a la realització de programes dirigits al desenvolupament d’itineraris integrats per a la inserció sociolaboral de persones en situació o risc d’exclusió social.

c) Projectes dirigits als col·lectius que tinguen línies de subvenció especifiques en la Conselleria de Sanitat (anteriorment Conselleria de Sanitat Universal i Salut Pública).

d) Projectes d’entitats que hagen sigut finançats íntegrament i en el mateix període per esta o una altra administració, o entitat. En este sentit, cal tindre en compte especialment que l’article 88.3 de la Llei 3/2019, de 18 de febrer, de servicis socials inclusius de la Comunitat Valenciana establix que “el règim d’acció concertada serà incompatible amb la concessió de subvencions econòmiques per al finançament de les actuacions o servicis que han sigut objecte del concert”.

*Segon. Objecte*

Subvencionar gastos de personal i corrents per a la realització d’actuacions d’inclusió social per a persones o unitats familiars que es troben en situació de vulnerabilitat, i en concret per a este exercici:

1. Projectes dirigits a persones o unitats familiars que es troben en situació de vulnerabilitat, les actuacions de la qual aniran dirigides a l’atenció de les necessitats bàsiques, d’atenció ambulatòria, diürna i nocturna, servicis d’acolliment i d’higiene personal per a les persones en situació de vulnerabilitat o risc d’exclusió social.

2. Projectes destinats al desenvolupament comunitari i foment de l’àmbit relacional:

a) Foment de participació social i cultural de col·lectius vulnerables en estructures dinàmiques normalitzades comunes, per a reforçar el sentiment de pertinença i vincles amb el territori, així com la promoció dels bons tractes i prevenció de la soledat no desitjada.

b) Foment de l’entorn afectiu i intervenció sociocomunitària de col·lectius vulnerables per a la prevenció de problemàtiques socials i sociopsicosanitàries.

*Tercer. Bases reguladores*

Les bases es contenen en l’Orde 7/2019, de 8 d’agost, de la Vicepresidència i Conselleria d’Igualtat i Polítiques Inclusives, per la qual s’establixen les bases reguladores per a la concessió de subvencions en matèria d’inclusió i desenvolupament comunitari (DOGV núm. 8612, 13.08.2019).

*Quart. Import*

Les subvencions contingudes en la present convocatòria es concediran amb càrrec als pressupostos de la Generalitat per a l’exercici 2024:

Secció: G0116 Vicepresidència Segona i Conselleria de Servicis Socials, Igualtat i Vivenda.

Servici: G011603 SA de Família i Servicis Socials

Centre gestor: I126967562 DG d’Inclusió i Cooperació al Desenvolupament

Subprograma: 313E00 Inclusió social

Codi línia: S0253 Programes desenvolupament comunitari

Import: 2.300.000,00 €

*Quint. Termini de presentació de sol·licituds*

El termini per a la presentació de les sol·licituds serà de 15 dies hàbils a comptar des de l’endemà de la publicació de la present convocatòria en el *Diari Oficial de la Generalitat Valenciana.*  L’incompliment d’este termini determinarà automàticament l’exclusió de la convocatòria. Els requisits necessaris per a participar en la convocatòria hauran de complir-se a data de finalització del termini de presentació de sol·licituds.

*Sext. Altres dades*

1. Sol·licituds. La tramitació i presentació de sol·licituds, juntament amb els annexos i la documentació corresponent, s’ha de realitzar exclusivament per mitjans electrònics. Les sol·licituds de subvencions de conformitat amb l’apartat 3 de l’article 8 de l’Orde 7/2019, de 8 d’agost, de la Vicepresidència i Conselleria d’Igualtat i Polítiques Inclusives, per la qual s’establixen les bases reguladores per a la concessió de subvencions en matèria d’inclusió i desenvolupament comunitari, es presentaran exclusivament per via telemàtica, mitjançant la firma electrònica de la persona que represente a l’entitat. El nom de l’entitat haurà de coincidir amb el que figure en el CIF. A l’efecte de participació en la present sol·licitud de subvenció es considera que la mateixa subscripció de la sol·licitud de subvenció per les entitats susceptibles de ser beneficiàries, implica la capacitat jurídica i d’obrar necessària per a:

- Sol·licitar l’ajuda. - Permetre l’accés a la Plataforma Autonòmica d’Interoperabilitat. - Designar el compte bancari on es transferirà, si és el cas, la subvenció. - Assumir les declaracions responsables de no concurrència de causa legal per a obtindre la condició de persona beneficiària (art. 13 de la Llei 38/2003, general de subvencions). Cada entitat podrà presentar una única sol·licitud per projecte i per província on realitze el projecte per al qual se sol·licita la subvenció. El punt d’accés a la tramitació electrònica és la Seu electrònica de la Generalitat, accessible en la web https://sede.gva.es/va Este tràmit també estarà disponible en l’enllaç següent: [**https://breu.gva.es/b/WDbRk8Pr23**](https://breu.gva.es/b/WDbRk8Pr23)

2. Documentació a presentar amb la sol·licitud: la prevista en el resolc quint de la resolució de convocatòria.

3. Criteris de valoració: les ajudes es concediran en règim de concurrència competitiva, de conformitat amb els criteris de valoració que s’indiquen en l’article 5 de l’esmentada Orde 7/2019, de 8 d’agost de la Vicepresidència i Conselleria d’Igualtat i Polítiques Inclusives.

4. Règim de pagaments: el pagament de les subvencions es realitzarà en els termes fixats en el resolc octau de la resolució de convocatòria.

  

València, 17 de juliol de 2024

Susana Camarero Benítez

Vicepresidenta i consellera de Servicis Socials, Igualtat i Vivenda